open-index/open-wikipedia-markdown huggingface dataset:
কিথ থমসন

**কিথ থমসন** (; জন্ম: ২৬ ফেব্রুয়ারি, ১৯৪১) মেথভেন এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার, আম্পায়ার ও হকি খেলোয়াড়। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংয়ে পারদর্শী ছিলেন তিনি।

## প্রথম-শ্রেণীর ক্রিকেট
১৯৫৯-৬০ মৌসুম থেকে ১৯৭৩-৭৪ মৌসুম পর্যন্ত কিথ থমসনের প্রথম-শ্রেণীর খেলোয়াড়ী জীবন চলমান ছিল। মাঝারিসারির ব্যাটসম্যান হিসেবে কিথ থমসন ১৯৫৯-৬০ মৌসুম থেকে ১৯৭৩-৭৪ মৌসুম পর্যন্ত ক্যান্টারবারির পক্ষে প্রথম-শ্রেণীর ক্রিকেটে অংশ নেন। তন্মধ্যে, ১৯৬৬-৬৭ মৌসুমের প্লাঙ্কেট শীল্ড প্রতিযোগিতায় দুইটি শতরানের ইনিংস উপহার দেন। ফলশ্রুতিতে, ঐ মৌসুমে সফররত অস্ট্রেলীয় একাদশের বিপক্ষে চার খেলার প্রত্যেকটিতেই অংশ নেন তিনি।

১৯৬৮-৬৯ মৌসুমে ক্যান্টারবারির সদস্যরূপে সর্বোচ্চ রানের ইনিংস খেলেন। নর্দার্ন ডিস্ট্রিক্টসের বিপক্ষে ঐ খেলায় তিনি ১৩৬ রানে অপরাজিত ছিলেন।

## আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন কিথ থমসন। সবগুলো টেস্টই ভারতের বিপক্ষে খেলেছিলেন তিনি। ২২ ফেব্রুয়ারি, ১৯৬৮ তারিখে ক্রাইস্টচার্চে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। এরপর, ২৯ ফেব্রুয়ারি, ১৯৬৮ তারিখে ওয়েলিংটনে একই দলের বিপক্ষে সর্বশেষ টেস্টে অংশ নেন তিনি।

১৯৬৭-৬৮ মৌসুমে ভারত দল নিউজিল্যান্ড গমন করে। সফরকারী দলের বিপক্ষে ক্রাইস্টচার্চ টেস্টে প্রথমবারের মতো খেলেন তিনি। ৬৯ ও ০ রানে অপরাজিত থেকে দলের বিজয়ে ভূমিকা রাখেন। এ জয়টি স্বাগতিক দলের ইতিহাসের চতুর্থ টেস্ট জয় ছিল। নিজস্ব দ্বিতীয় ও শেষ টেস্টটি এক সপ্তাহ পর খেলেন। ওয়েলিংটনে অনুষ্ঠিত ঐ টেস্টে তিনি ২৫ ও ০ রান সংগ্রহ করেছিলেন।

ক্রিকেট খেলা থেকে অবসর গ্রহণের পর আম্পায়ারিত্বের দিকে ঝুঁকে পড়েন তিনি। ১৯৮৩-৮৪ মৌসুম থেকে ১৯৮৬-৮৭ মৌসুম পর্যন্ত চৌদ্দটি প্রথম-শ্রেণীর খেলা পরিচালনা করেছেন তিনি।

## হকিতে অংশগ্রহণ
ক্রিকেট খেলার পাশাপাশি হকি খেলায়ও দক্ষতার স্বাক্ষর রেখেছিলেন তিনি। ১৯৫৯ থেকে ১৯৭৪ সাল পর্যন্ত ক্যান্টারবারির পক্ষে সেন্টার হাফ কিংবা ইনসাইড রাইটে অবস্থান করে হকি খেলতেন। ১৯৬১ সালে ক্রাইস্টচার্চের ল্যাঙ্কাস্টার পার্কে সফররত ভারত দলের বিপক্ষে অভিষেক ঘটে তার। এরপর থেকে ১৯৭১ সাল পর্যন্ত নিউজিল্যান্ডের পক্ষে ২৮টি হকি টেস্টে অংশ নেন। তন্মধ্যে, ১৯৬৮ সালের অলিম্পিক গেমসে নিউজিল্যান্ডের প্রতিনিধিত্ব করেছেন।

নিউজিল্যান্ডে স্তরভিত্তিক হকি আম্পায়ার ছিলেন। কানাডা ও ভারতের মধ্যকার দুইটি আন্তর্জাতিক হকি খেলায় আম্পায়ার হিসেবে খেলা পরিচালনা করেছিলেন তিনি।

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৪১-এ জন্ম
বিষয়শ্রেণী:ক্যান্টারবারির ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:২০২৩-এ মৃত্যু
বিষয়শ্রেণী:সাউথ আইল্যান্ডের ক্রিকেটার
২০২০–২১ জিম্বাবুয়ে ক্রিকেট দলের পাকিস্তান সফর

জিম্বাবুয়ে ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য পাকিস্তান সফর করে, যা অক্টোবর থেকে নভেম্বর ২০২০-এ অনুষ্ঠিত হয়। 

## দলীয় সদস্য

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## তথ্যসূত্র

## বহিঃসংযোগ

বিষয়শ্রেণী:২০২০–২১ আন্তর্জাতিক ক্রিকেট প্রতিযোগিতা
বিষয়শ্রেণী:২০২০-এ পাকিস্তানি ক্রিকেট
বিষয়শ্রেণী:২০২০-এ জিম্বাবুয়ের ক্রিকেট
বিষয়শ্রেণী:জিম্বাবুয়ে ক্রিকেট দলের পাকিস্তান সফর
ইভান গ্রে

**ইভান জন গ্রে** (; জন্ম: ১৮ নভেম্বর, ১৯৫৪) ওয়েলিংটন এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার ও আম্পায়ার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৮০-এর দশকে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, ডানহাতে নিচেরসারিতে ব্যাটিং করতেন **ইভান গ্রে**।

## প্রথম-শ্রেণীর ক্রিকেট
১৯৭৫-৭৬ মৌসুম থেকে ১৯৯১-৯২ মৌসুম পর্যন্ত ইভান গ্রে’র প্রথম-শ্রেণীর খেলোয়াড়ী জীবন চলমান ছিল। শুরুতে তাকে অল-রাউন্ডার হিসেবে দলে নেয়া হয়।

১৯৮১-৮২ মৌসুমে ওয়েলিংটনের সদস্যরূপে সেন্ট্রাল ডিস্ট্রিক্টসের বিপক্ষে রস অরমিস্টনের সাথে ২২৬ রানের জুটি গড়েছিলেন। প্রথম-শ্রেণীর ক্রিকেটে অভিষেকের পূর্বে অন্য যে-কোন নিউজিল্যান্ডীয় খেলোয়াড়ের চেয়ে প্রাদেশিক দলের পক্ষে অধিক খেলায় অংশ নেন। এছাড়াও, দেশের একমাত্র খেলোয়াড় হিসেবে প্রাদেশিক দলে থেকে চার সহস্রাধিক রান ও সাড়ে তিনশতের অধিক উইকেট লাভ করেছিলেন তিনি।

## আন্তর্জাতিক ক্রিকেট
সমগ্র খেলোয়াড়ী জীবনে দশটিমাত্র টেস্ট ও দশটিমাত্র একদিনের আন্তর্জাতিকে অংশগ্রহণ করেছেন ইভান গ্রে। ১১ আগস্ট, ১৯৮৩ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১২ নভেম্বর, ১৯৮৮ তারিখে বেঙ্গালুরুতে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।

টেস্টে তাকে ১৭ উইকেট লাভের জন্যে ৫২.১১ গড়ে রান খরচ করতে হয়েছিল। ক্রিকেট খেলা থেকে অবসর গ্রহণের পর আম্পায়ারিত্বের দিকে ঝুঁকে পড়েন। আট বছর প্রথম-শ্রেণীর ক্রিকেট খেলা পরিচালনা করেছেন।

## তথ্যসূত্র

## আরও দেখুন
* জেফ ক্রো
* ব্যারি সিনক্লেয়ার
* ওয়েলিংটন ক্রিকেট দল‎
* নিউজিল্যান্ডীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েলিংটনের ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নর্থ আইল্যান্ডের ক্রিকেটার
২০২০–২১ ওয়েস্ট ইন্ডিজ ক্রিকেট দলের নিউজিল্যান্ড সফর

ওয়েস্ট ইন্ডিজ ক্রিকেট দল দুইটি টেস্ট ক্রিকেট এবং তিনটি টুয়েন্টি২০ আন্তর্জাতিক খেলার জন্য নিউজিল্যান্ড সফর করে, যা নভেম্বর থেকে ডিসেম্বর ২০২০-এ অনুষ্ঠিত হয়। 

## দলীয় সদস্য

## প্র্যাকটিস ম্যাচ

----

----

----

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## টেস্ট সিরিজ
### ১ম টেস্ট

### ২য় টেস্ট

## তথ্যসূত্র

## বহিঃসংযোগ

বিষয়শ্রেণী:২০২০-এ নিউজিল্যান্ডীয় ক্রিকেট
বিষয়শ্রেণী:২০২০-এ ওয়েস্ট ইন্ডিয়ান ক্রিকেট
বিষয়শ্রেণী:২০২০–২১ আন্তর্জাতিক ক্রিকেট প্রতিযোগিতা
বিষয়শ্রেণী:ওয়েস্ট ইন্ডিজ ক্রিকেট দলের নিউজিল্যান্ড সফর
ট্রেভর ফ্রাঙ্কলিন

**ট্রেভর জন ফ্রাঙ্কলিন** (; জন্ম: ১৮ মার্চ, ১৯৬২) অকল্যান্ডের মাউন্ট ইডেন এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৮০-এর দশকের শুরুরদিক থেকে শুরু করে ১৯৯০-এর দশকের সূচনালগ্ন পর্যন্ত নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন **ট্রেভর ফ্রাঙ্কলিন**।

## প্রথম-শ্রেণীর ক্রিকেট
১৯৮০-৮১ মৌসুম থেকে ১৯৯২-৯৩ মৌসুম পর্যন্ত ট্রেভর ফ্রাঙ্কলিনের প্রথম-শ্রেণীর খেলোয়াড়ী জীবন চলমান ছিল। লিকলিকে গড়নের অধিকারী ট্রেভর ফ্রাঙ্কলিন উদ্বোধনী ব্যাটসম্যান হিসেবে নিউজিল্যান্ডের পক্ষে খেলতেন। তিনি কেবলমাত্র একমুখী শটে ব্যাটিং করতে অভ্যস্ত ছিলেন। এছাড়াও, নিস্পৃহতার সাথে ব্যাটিং উদ্বোধনের কারণে পরিচিতি লাভ করেন।

## আন্তর্জাতিক ক্রিকেট
সমগ্র খেলোয়াড়ী জীবনে একুশটি টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন ট্রেভর ফ্রাঙ্কলিন। ২৫ আগস্ট, ১৯৮৩ তারিখে নটিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১ মার্চ, ১৯৯১ তারিখে অকল্যান্ডে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি।

১৯৯০ সালে লর্ডসে স্বাগতিক ইংল্যান্ডের বিপক্ষে নিজস্ব প্রথম ও একমাত্র শতরানের ইনিংসের সন্ধান পেয়েছিলেন। এ শতরানের জন্যে তিনি সাত ঘণ্টা ক্রিজে অবস্থান করেছিলেন। ১০১ রান করেছিলেন তিনি। এছাড়াও, এ সফরে টানটনে সমারসেটের বিপক্ষে ১০৩ রান তুলেন।

## খেলার ধরন
সবমিলিয়ে পূর্ণাঙ্গ টেস্ট খেলোয়াড়ী জীবনে ২৬.৪৪ গড়ে দূর্বলমানের স্ট্রাইক রেট গড়েন। ২১ টেস্ট শেষে প্রতি ১০০ বলে মাত্র ২৭ রান তুলতে সক্ষম হয়েছিলেন। এ সংগ্রহটি ওভারপ্রতি ১.৬ রান তোলার সমতুল্য ছিল। এরফলে, ক্রিস টাভারে’র ৩৩ ও জিমি অ্যাডামসের ৩৮ রানের চেয়ে তাকে সর্বাপেক্ষা ধীরগতিসম্পন্ন খেলোয়াড়ে পরিণত করে। তাসত্ত্বেও, বিরক্ত দর্শক ও বোলারদের কাছে তিনি জনপ্রিয় ছিলেন। কেননা, তিনি প্রায়শঃই আঘাতের কবলে থাকতেন।

১৯৯১-৯২ মৌসুমে ডেভিড লরেন্সের সাথে থাক্কা খেলে তার হাতে চোট পান। ১৯৮৬ সালে গ্যাটউইক বিমানবন্দরে মোটরচালিত লাগেজ ট্রলির দিকে দৌঁড়ে যাবার প্রাক্কালে রহস্যময় আঘাতের কবলে পড়েন। এ পর্যায়ে তাকে ১৮ মাস ক্রিকেট খেলার বাইরে অবস্থান করতে হয়।

## তথ্যসূত্র

## আরও দেখুন
* ফ্রাঙ্ক মুনি
* ট্রেভর ম্যাকমান
* নিউজিল্যান্ডীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অকল্যান্ডের ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নর্থ আইল্যান্ডের ক্রিকেটার
একান্ত আপন (চলচ্চিত্র)

***একান্ত আপন*** () বিরেশ চ্যাটার্জীর  পরিচালনায় ১৯৮৭ সালের  একটি বাংলা চলচ্চিত্র।

## কাহিনী
গল্পটি দুটি বন্ধু সুদীপা এবং কেয়াকে ঘিরে। সুদীপা ধনী লোকের একমাত্র মেয়ে হলেও কেয়া মধ্যবিত্তের পটভূমির অন্তর্গত। কেয়ার বড় ভাই একটি কারখানায় কাজ করে এবং সেখানকার ইউনিয়ন নেতা। একটি জিনিস অন্য দিকে পরিচালিত করে এবং তার নিজের আপাত দোষের কারণে ভাইকে হত্যা করা হয়। এই ঘটনাটি কেয়ার অন্য ভাই রণবীরের উপর গভীর প্রভাব ফেলেছে, যিনি হৃদয়বান গুন্ডা হয়ে ওঠেন। তিনি লোকদের সাহায্য করেন এবং মন্দ লড়াইয়ের পক্ষে লড়াই করেন। তবে সুদীপা তাকে ভুল বোঝে যে রণবীর কেয়ার ভাই বলে জানতে পেরে তার সাথে বন্ধুত্ব চালিয়ে যেতে অস্বীকার করে। কেয়া তাকে রণবীরের আক্রমণাত্মক প্রকৃতির পিছনের কারণ এবং অন্য রাস্তায় না গিয়ে কীভাবে তিনি মানুষকে সহায়তা করেন। ফলে সুদীপা রণবীরের প্রেমে পড়ে এবং শেষ পর্যন্ত তারা অনেকটা সুদীপার ধনী বাবার অনিচ্ছা সত্ত্বেও বিয়ে করে। ফলে তিনি বিবাহ মেনে নেন না, কারণ তার জন্য তাঁর উচ্চ পরিকল্পনা ছিল। ঝামেলা ঘটল যখন বিয়ের বাসর রাতে প্রবেশ করে তখন রণবীরকে তার বোন কেয়া স্থানীয় এক অপরাধী বাবুর সাথে কথিত সম্পর্কের কথা জানানো হয়। তাকে লড়াইয়ের মুখোমুখি করা হয় এবং পুলিশকে তলব করা হয়। পুলিশ আসলে তারা ট্যাক্সি করে পৌঁছে পালিয়ে গেলেও, চোরাচালানকারীর গাড়িতে করে পালানোর চেষ্টা করতে গিয়ে রণবীরকে গ্রেপ্তার হন এবং তিন বছরের কারাদণ্ড দিয়ে জেল হাজতে রাখা হয়। এদিকে সুদীপা তাদের সন্তানের জন্ম দেয় কিন্তু হাসপাতাল শিশুটিকে মৃত ঘোষণা করে। তাই রণবীরের সাথে সুদীপের শেষ বন্ধন সাথে ভেঙে যায় এবং দুঃখ ভরাক্রান্ত হৃদয়ে তিনি তার সাথে সঙ্গ ছেড়ে দেয়। এভাবে অনেক দিন কেটে যায় এবং দুটি ভালবাসার পাখিকে একটি সুযোগের মুখোমুখি আবার একত্রিত করে। সমস্ত ভুল বোঝাবুঝি মুছে ফেলা হয় এবং তারা আনন্দের সাথে পুনরায় একত্রিত হয়।

## অভিনয়ে
* ভিক্টর বন্দ্যোপাধ্যায় - রণবীর 
* অপর্ণা সেন - সুদীপা
* শুভেন্দু চট্টোপাধ্যায়
* মনু মুখোপাধ্যায়
* রুমা গুহঠাকুরতা
* বিপ্লব চ্যাটার্জি
* অনুপ কুমার
* শকুন্তলা বড়ুয়া
* সৌমিত্র বন্দ্যোপাধ্যায়
* অরুণ মুখার্জি
* লীনা দাস

## তথ্যসূত্র

## বহিঃসংযোগ
* 

বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৮৭-এর চলচ্চিত্র
ফুলবাড়ী ইউনিয়ন, সারিয়াকান্দি

**ফুলবাড়ী ইউনিয়ন** বাংলাদেশের বগুড়া জেলার সারিয়াকান্দি উপজেলার একটি ইউনিয়ন।

## অবস্থান
বগুড়া শহরের পূর্বে, গাবতলী ও সারিয়াকান্দী থানার মাঝামাঝি অঞ্চলে হাটফুলবাড়ী ইউনিয়ন অবস্থিত। হাটফুলবাড়ী ইউনিয়ন সারিয়াকান্দীর প্রবেশদ্বার নামে পরিচিত। 

## যোগাযোগ

## আয়তন
এই ইউনিয়নের মোট আয়তন ২৩.৭৯ বর্গকিলোমিটার।
## ইতিহাস
## জনসংখ্যা
এই ইউনিয়নের মোট জনসংখ্যা ৩৭,৪৮২ জন।

## প্রশাসনিক কাঠামো
ইউনিয়নটি ২২টি গ্রাম ও ৩টি মৌজা নিয়ে গঠিত।
## শিক্ষা ব্যবস্থা
এখানে, ১৯টি প্রাথমিক বিদ্যালয়, ৩টি উচ্চ বিদ্যালয় ও ৮টি মাদ্রাসা রয়েছে।
## হাট-বাজার
অত্র ইউনিয়নে ৪টি হাটবাজার রয়েছে।
## জনপ্রতিনিধি
ইউনিয়নের বর্তমান চেয়ারম্যান আনোয়ারুত তারিক মুহাম্মদ।

## ধর্মীয় উপাসনালয়
ফুলবাড়ী ইউনিয়নে ৬৫টি মসজিদ ও ৫টি মন্দির রয়েছে।
## দর্শনীয় স্থান

## উল্লেখযোগ্য ব্যক্তিত্ব

## তথ্যসূত্র
২০২০–২১ ওয়েস্ট ইন্ডিজ ক্রিকেট দলের অস্ট্রেলিয়া সফর

ওয়েস্ট ইন্ডিজ ক্রিকেট দল তিনটি টুয়েন্টি২০ আন্তর্জাতিক খেলার জন্য অস্ট্রেলিয়া সফর করে, যা অক্টোবর ২০২০-এ অনুষ্ঠিত হয়। ২৮ মে ২০২০ ক্রিকেট অস্ট্রেলিয়া সিরিজের ফিক্সচারগুলি নিশ্চিত করেছে। মূলত ম্যাচগুলি টি২০আই খেলার সূচীটি ২০২০ আইসিসি টি২০ বিশ্বকাপ এর পূর্বেই অনুষ্ঠিত হতে নির্ধারিত রয়েছে।

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## তথ্যসূত্র

## বহিঃসংযোগ

বিষয়শ্রেণী:২০২০-এ অস্ট্রেলীয় ক্রিকেট
বিষয়শ্রেণী:২০২০-এ ওয়েস্ট ইন্ডিয়ান ক্রিকেট
বিষয়শ্রেণী:২০২০–২১ আন্তর্জাতিক ক্রিকেট প্রতিযোগিতা
বিষয়শ্রেণী:ওয়েস্ট ইন্ডিজ ক্রিকেট দলের অস্ট্রেলিয়া সফর

বিষয়শ্রেণী:কোভিড-১৯ মহামারীর কারণে স্থগিত ক্রিকেট আয়োজন
কুতুবপুর ইউনিয়ন, সারিয়াকান্দি

**কুতুবপুর ইউনিয়ন** বাংলাদেশের বগুড়া জেলার সারিয়াকান্দি উপজেলার একটি ইউনিয়ন।

## অবস্থান

## যোগাযোগ

## আয়তন
এই ইউনিয়নের মোট আয়তন ১৯.৫৭ বর্গকিলোমিটার।
## ইতিহাস
## জনসংখ্যা
এই ইউনিয়নের মোট জনসংখ্যা ২৫,৭২০ জন।

## প্রশাসনিক কাঠামো
ইউনিয়নটিতে ১২টি গ্রাম ও ২টি মৌজা রয়েছে।
## শিক্ষা ব্যবস্থা
এখানে, ১৩টি প্রাথমিক বিদ্যালয়, ৩টি উচ্চ বিদ্যালয় ও ২টি মাদ্রাসা রয়েছে।
## হাট-বাজার
২টি হাটবাজার রয়েছে।
## জনপ্রতিনিধি
ইউনিয়নের বর্তমান চেয়ারম্যান ইমরান আলী রনি 

## ধর্মীয় উপাসনালয়

## দর্শনীয় স্থান
ইউনিয়নের বর্তমান দর্শনীয় স্থান কুতুবপুর যমুনার তীর

## উল্লেখযোগ্য ব্যক্তিত্ব

## তথ্যসূত্র
২০২৩ অস্ট্রেলিয়া পুরুষ ক্রিকেট দলের দক্ষিণ আফ্রিকা সফর

অস্ট্রেলিয়া পুরুষ ক্রিকেট দল ২০২৩ সালের আগস্ট ও সেপ্টেম্বর মাসে পাঁচটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য দক্ষিণ আফ্রিকা সফর করে। ওডিআই সিরিজটি উভয় দলের জন্য ২০২৩ পুরুষ ক্রিকেট বিশ্বকাপ টুর্নামেন্টের প্রস্তুতি হিসেবে গণ্য হয়।

টি২০আই সিরিজে অস্ট্রেলিয়া ৩–০ ব্যবধানে জয়লাভ করে। ওডিআই সিরিজে দক্ষিণ আফ্রিকা ৩–২ ব্যবধানে জয়ী হয়।

## প্রেক্ষাপট
প্রাথমিকভাবে সিরিজটি ২০২১ সালের ফেব্রুয়ারি ও মার্চ মাসে অনুষ্ঠিত হওয়ার কথা ছিল, এবং সিরিজে তিনটি টেস্ট ম্যাচ অনুষ্ঠিত হওয়ার কথা ছিল। টেস্ট সিরিজটি ২০১৯–২০২১ আইসিসি বিশ্ব টেস্ট চ্যাম্পিয়নশিপের একটি অংশ হিসেবে খেলা হওয়ার কথা ছিল। ২০২১ সালের জানুয়ারি মাসে অস্ট্রেলিয়া টেস্ট সিরিজের জন্য নিজেদের দল ঘোষণা করে। কিন্তু ২০২১ সালের ফেব্রুয়ারি মাসে কোভিড-১৯ মহামারির কারণে সিরিজটি স্থগিত করা হয়। সিরিজটি স্থগিত হওয়ায় ২০১৯–২০২১ আইসিসি বিশ্ব টেস্ট চ্যাম্পিয়নশিপের ফাইনালে উত্তীর্ণ হয় নিউজিল্যান্ড।

## দলীয় সদস্য

সিরিজ শুরুর আগে চোটের কারণে অস্ট্রেলিয়া দল থেকে ছিটকে যান মিচেল স্টার্ক ও স্টিভেন স্মিথ, যে কারণে অস্ট্রেলিয়ার টি২০আই দলে অ্যাশটন টার্নারকে এবং ওডিআই দলে মার্নাস লাবাসকাখনি ও স্পেন্সার জনসনকে যোগ করা হয়। ওডিআই সিরিজের জন্য অস্ট্রেলিয়ার অধিনায়ক হিসেবে প্রাথমিকভাবে প্যাট কামিনসকে মনোনীত করা হলেও সিরিজ শুরুর আগে অধিনায়কের দায়িত্ব মিচেল মার্শকে প্রদান করা হয়। টি২০আই সিরিজের আগে অস্ট্রেলিয়ার টি২০আই দলে গ্লেন ম্যাক্সওয়েলের পরিবর্তে ম্যাথু ওয়েডকে নেয়া হয়। টি২০আই সিরিজ শুরুর আগে তানভির সংঘাকে অস্ট্রেলিয়ার টি২০আই দলে যোগ করা হয়। গ্লেন ম্যাক্সওয়েল অস্ট্রেলিয়ার হয়ে ওডিআই সিরিজেও খেলতে অসমর্থ বলে গণ্য হন, যে কারণে টি২০আই সিরিজ চলাকালে অস্ট্রেলিয়ার ওডিআই দলে টিম ডেভিডকে যোগ করা হয়। ওডিআই সিরিজের প্রথম ম্যাচের পর অস্ট্রেলিয়ার ওডিআই দলে মাইকেল নেসারকে যোগ করা হয়।

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

## তথ্যসূত্র

## বহিঃসংযোগ
* ইএসপিএনক্রিকইনফোতে সিরিজের প্রধান পাতা 

বিষয়শ্রেণী:২০২৩-এ আন্তর্জাতিক ক্রিকেট প্রতিযোগিতা
বিষয়শ্রেণী:২০২৩-এ দক্ষিণ আফ্রিকান ক্রিকেট
বিষয়শ্রেণী:২০২৩-এ অস্ট্রেলীয় ক্রিকেট
বিষয়শ্রেণী:অস্ট্রেলিয়া ক্রিকেট দলের দক্ষিণ আফ্রিকা সফর
বিষয়শ্রেণী:কোভিড-১৯ মহামারীর কারণে স্থগিত ক্রিকেট আয়োজন
২০২০–২১ অস্ট্রেলিয়া ক্রিকেট দলের নিউজিল্যান্ড সফর

অস্ট্রেলিয়া ক্রিকেট দল পাঁচটি টুয়েন্টি২০ আন্তর্জাতিক খেলার জন্য নিউজিল্যান্ড সফর করে, যা ফেব্রুয়ারি থেকে মার্চ ২০২১-এ অনুষ্ঠিত হয়। 

## দলীয় সদস্য

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

### ৪র্থ টি২০আই

### ৫ম টি২০আই

## তথ্যসূত্র

## বহিঃসংযোগ

বিষয়শ্রেণী:২০২১-এ অস্ট্রেলীয় ক্রিকেট
বিষয়শ্রেণী:২০২১-এ নিউজিল্যান্ডীয় ক্রিকেট
বিষয়শ্রেণী:২০২০–২১ আন্তর্জাতিক ক্রিকেট প্রতিযোগিতা
বিষয়শ্রেণী:অস্ট্রেলিয়া ক্রিকেট দলের নিউজিল্যান্ড সফর
কর্ণিবাড়ী ইউনিয়ন

**কর্ণিবাড়ী ইউনিয়ন** বাংলাদেশের বগুড়া জেলার সারিয়াকান্দি উপজেলার একটি ইউনিয়ন।
## আয়তন
এই ইউনিয়নের মোট আয়তন ৫২.২৮ বর্গকিলোমিটার।
## জনসংখ্যা
এই ইউনিয়নের মোট জনসংখ্যা ৩০,২৮৮ জন।

## প্রশাসনিক কাঠামো
ইউনিয়নটি ২৭টি গ্রাম ও ১১টি মৌজা নিয়ে গঠিত।
## শিক্ষা ব্যবস্থা
ইউনিয়নের সাক্ষরতার হার ২০.৮%
## হাট-বাজার
# মথুরা পাড়া বাজার
# নান্দিনার চর বাজার
# দেবডাঙ্গা বাজার

## জনপ্রতিনিধি
ইউনিয়নের বর্তমান চেয়ারম্যান আনোয়ার হোসেন দিপন

## দর্শনীয় স্থান
# প্রেম যমুনার ঘাট
## তথ্যসূত্র
বিশ্ব ছাত্র দিবস

**বিশ্ব ছাত্র  দিবস** প্রতি বছর **১৫ অক্টোবর** তারিখে পালিত হয় এক অনন্য সাধারণ ব্যক্তিত্বকে শ্রদ্ধা জ্ঞাপনার্থে। সেই ব্যক্তিত্বটি হলেন ভারতের মহান মহাকাশ  বিজ্ঞানী ও একাদশ রাষ্ট্রপতি (২০০২ - ২০০৭)  এ. পি. জে. আবদুল কালাম (১৯৩১ - ২০১৫)।

বিজ্ঞানের গবেষণায় নিরলস পরিশ্রমে ভারতকে বিশ্ব-মাঝে এক উচ্চতার আসনে পৌঁছে দিয়েছেন তিনি। জীবদ্দশায় তার  ৮৪ বছরের দীর্ঘ ও সফল কর্মজীবনে অর্জিত অভিজ্ঞতা ও দর্শন থেকে তিনি অনুভব করেছেন তরুণ প্রজন্ম অর্থাৎ ছাত্র ছাত্রীরাই আসল শক্তি। কেবল তারাই গড়তে পারে আগামী দিনের জন্য সুন্দর ভবিষ্যত শত প্রতিকূলতার মাঝে। তাই তার আহ্বান-

এরূপ এগিয়ে চলার জন্য অসংখ্য মহামূল্যবান বাণীতে এক ব্যতিক্রমী শিক্ষকের ভূমিকা পালন করেছেন শত কাজের মাঝে। শিক্ষক হিসাবে  ছাত্রদের সর্বদাই অনুপ্রেরণা জুগিয়েছেন। স্বভাবতই তিনি তার জীবদ্দশায় দেশের ছাত্রসমাজ - সমগ্র ভারতীয়দের মননে ও হৃদয়ে স্থান করে নিয়েছিলেন। একাধিক ভূমিকায় দেখা গিয়েছে তাঁকে। কখনও তিনি বিজ্ঞানী, কখনও শিক্ষক আবার তিনিই ভারতের রাষ্ট্রপতিপদে আসীন হয়েছিলেন বিনা প্রতিদ্বন্দ্বিতায়। তিনি  জন্মেছিলেন তামিলনাড়ুর রামেশ্বরমের এক দরিদ্র পরিবারে ১৯৩১ খ্রিস্টাব্দের ১৫ অক্টোবর। কর্মদক্ষতায় তিনি পরিচিত হয়েছেন "মিসাইল ম্যান" নামে। কিন্তু আবদুল কালাম নিজেকে শিক্ষক ভাবতেই বেশি পছন্দ করতেন। জাতিসংঘও ২০১০ খ্রিস্টাব্দে ড. এ. পি. জে. আবদুল কালামের ৭৯ তম জন্মদিনে তাঁকে সম্মান জানাতে এবং তারই আদর্শে ছাত্রদের কঠোর পরিশ্রম ও সংকল্পে নির্দিষ্ট লক্ষ্যে পৌঁছতে ১৫  অক্টোবর তারিখটিকে বিশ্ব ছাত্র দিবস হিসেবে ঘোষণা করে। ২০১০ খ্রিস্টাব্দের ১৫ অক্টোবরই প্রথম বিশ্ব ছাত্র দিবস পালিত হয়।   সেই থেকে প্রতি বৎসর বিশ্ব জুড়ে দিনটি পালিত হয়ে আসছে বিভিন্ন প্রতিপাদ্য বিষয় তথা ভাবনা নিয়ে।

এ বিষয়ে উল্লেখ্য এই যে, প্রতি বৎসর ১৭ নভেম্বর তারিখটিও উদ্‌যাপন করা হয়  আন্তর্জাতিক শিক্ষার্থী দিবস বা International Students Day হিসাবে জাতিসংঘের ২০০০ খ্রিস্টাব্দের ঘোষণা অনুযায়ী। সেটির উদ্দেশ্য হল আগ্রাসনের বিরুদ্ধে ছাত্রদের প্রতিবাদী চেতনার স্বীকৃতি হিসাবে। কেননা দ্বিতীয় বিশ্বযুদ্ধের সময় ১৯৩৯ খ্রিস্টাব্দের শেষের দিকে নাজিরা চেকোশ্লাভাকিয়ায় আগ্রাসন চালিয়ে পুরো দেশ দখল করে নেয়। এতে  স্বাধীন চেকোশ্লাভাকিয়া প্রজাতন্ত্রের দাবিতে বিক্ষোভ আন্দোলন শুরু হয় দেশের সর্বত্র। উচ্চশিক্ষা প্রতিষ্ঠানের ছাত্র-ছাত্রীদের একত্র করা হয়। এদের একজন নেতা বাড়ি ফেরার পথে জার্মান সেনাদের হাতে নিহত হলে তাদের আন্দোলন আরো তীব্র আকার ধারণ করে। তাদের প্রতিহত করতে বন্ধ করা হয় সমস্ত উচ্চশিক্ষা প্রতিষ্ঠান। বারোশো শিক্ষার্থীকে গ্রেফতার করে সংশোধনাগারের পাঠানো হয় এবং বিনা বিচারে ন’জন ছাত্র ও শিক্ষককে ফাঁসি দেওয়া হয়। এই নির্মমতায় বিশ্ববাসী উদ্বেলিত হয়।

বিশ্বের ছাত্রদের কাছে দিবস দুটি বহু সংস্কৃতি ও বৈচিত্র্যের শিক্ষার্থীদের পালনীয় উৎসব হলেও তাৎপর্য পৃথক। ১৫ অক্টোবরের উদ্দেশ্য ছাত্রসমাজের অনুপ্রেরণাদাত্রীর প্রতি শ্রদ্ধা জ্ঞাপন আর ১৭ই নভেম্বরের উদ্দেশ্য হল বিশ্বের শিক্ষার্থীদের প্রতিবাদী চেতনার স্বীকৃতির পক্ষে থাকার জন্য। 

## তথ্যসূত্র

বিষয়শ্রেণী:বৈশ্বিক দিবস
বিষয়শ্রেণী:সচেতনতা দিবস
বিষয়শ্রেণী:অক্টোবর উদ্‌যাপন
বিষয়শ্রেণী:এ. পি. জে. আবদুল কালামের স্মারক
তিলের খাজা

**তিলের খাজা** হলো বাংলাদেশের কুষ্টিয়া জেলায় উৎপন্ন তিল দিয়ে তৈরি এক প্রকার মিষ্টান্ন যা কুষ্টিয়াসহ সারাদেশেই খুবই জনপ্রিয়। বাংলাদেশের শহর-মফস্বল থেকে শুরু করে গ্রামে-গঞ্জেও এটি খুবই জনপ্রিয়। কিছুটা আঠালো ধরনের এই খাজার আকৃতি চ্যাপ্টা ও লম্বাটে ধরনের হয়। এর উপরে খোসা ছাড়ানো তিল মাখানো থাকে এবং ভেতরে খানিকটা ফাঁপা হয়ে থাকে।

## উৎপত্তি
কুষ্টিয়ার বিখ্যাত এই মিষ্টান্নের উৎপত্তি নিয়ে কতিপয় মতবাদ রয়েছে। ইতিহাস অনুযায়ী ভারত অবিভক্ত থাকাকালীন এই খাজার আবির্ভাব ঘটে তৎকালীন পূর্ববঙ্গের কুষ্টিয়ায়। কুষ্টিয়া অঞ্চলের সনাতন ধর্মাবলম্বীদের মধ্যে পাল সম্প্রদায় এ খাদ্যটি তৈরি করত। ভারত-পাকিস্তান বিভাজনের পূর্বে কুষ্টিয়া শহরের *দেশওয়ালী পাড়া* নামক স্থানে বেশ কয়েকটি পরিবার তিলের খাজা তৈরির সঙ্গে জড়িত ছিল। আবার কুষ্টিয়ার কিছু স্থানীয় লোক বিশ্বাস করেন যে, এই খাদ্যটি প্রথম ১৯০০ সালের কাছাকাছি সময়ে অবিভক্ত ভারতে উৎপাদিত হয়েছিল। কুষ্টিয়ার একটি খামারে কাজ করানোর জন্য ব্রিটিশ ইস্ট ইন্ডিয়া কোম্পানি *তেলি* নামক এক সম্প্রদায়ের কিছু সদস্য নিয়ে আসে যারা ঐতিহ্যগতভাবে তেল নিঃসরণের পেশায় সম্পৃক্ত ছিল। কুষ্টিয়ার স্থানীয়রা এই মিষ্টান্নের উদ্ভাবক হিসেবে এই তেলি সম্প্রদায়কে নির্দেশ করে। কুষ্টিয়ার তিলের খাজা নামে পরিচিত এই তিলের বীজের মিষ্টান্নের মূল উৎস চীন বলে মনে করা হয়, কারণ জাওটাং(English:Zaotang) একটি বিখ্যাত এবং পুরানো (220 খ্রি) ঐতিহ্যবাহী চীনা মিষ্টির স্বাদ এবং তৈরির প্রক্রিয়া প্রায় একই রকম।

## উপকরণ
*চিনি
*তিল
*দুধ
*এলাচ
*পানি।

## প্রস্তুতপ্রণালী
প্রথমে চিনি, পানি, দুধ ইত্যাদি কড়াইয়ে দিয়ে দশ থেকে বারো মিনিট ফুটানো হয়। এভাবে চিনি গলে গিয়ে অন্যান্য উপকরণের সাথে মিশে যাবে। এরপর এই উত্তপ্ত মিশ্রণ বা স্বচ্ছা *চিনির লই*কে ঠান্ডা হওয়ার জন্য পাত্র হতে ঢেলে রাখা হয়। ঠান্ডা হয়ে গেলে এই আঠালো চিনির মিশ্রণ বা লই উঠিয়ে একটি আংটায় বেঁধে টানা হয়। সাধারণত কয়েক মিনিট পর দুজন মিলে এই আঠালো মিশ্রণকে টেনে টেনে লম্বা করার প্রক্রিয়াটি সম্পন্ন করে। এর ফলে ভেতরে ফাঁপার সৃষ্টি হয় এবং রং সাদা হয়ে যায়। ফাঁপা অংশগুলোকেকে বারবার ভাঁজ করা হয়, যাতে অনেকগুলো ছিদ্র হয়। এরপর টেবিলে কিছুক্ষণ রেখে দিয়ে পরে সুবিধাজনক আকারে টুকরো করে কেটে নেয়া হয়। তারপর এ টুকরোগুলোতে হাতের সাহায্যে  তিল মাখাতে হয়।

## তথ্যসূত্র

বিষয়শ্রেণী:বাংলাদেশী মিষ্টান্ন
বিষয়শ্রেণী:বাংলাদেশী রন্ধনশৈলী
বিষয়শ্রেণী:কুষ্টিয়ার রন্ধনশৈলী
বিষয়শ্রেণী:বাংলাদেশী কনফেকশনারি
বিষয়শ্রেণী:বাংলাদেশের ভৌগোলিক নির্দেশক পণ্য
টিওএন ৬১৮

**টিওএন ৬১৮** বা TON 618 (যা Tonantzintla 618-এর সংক্ষিপ্ত রূপ) হলো একটি অতি-উজ্জ্বল (hyperluminous), প্রশস্ত-শোষণ-রেখা বিশিষ্ট (broad-absorption-line), রেডিও-উচ্চ (radio-loud) কোয়েজার, এবং একটি লাইম্যান-আলফা ব্লব (Lyman-alpha blob)।  এটি ক্যানিস ভেনাটিসি (Canes Venatici) এবংকোমা বেরেনিসিস (Coma Berenices) নক্ষত্রমণ্ডলদ্বয়ের সীমানার কাছাকাছি অবস্থিত। পৃথিবী থেকে এর আনুমানিক কোমুভিং দূরত্ব প্রায় ১৮.২ বিলিয়ন আলোকবর্ষ। এটিতে এ পর্যন্ত আবিষ্কৃত সবচেয়ে ভারী ব্ল্যাকহোলগুলির (most massive black holes) একটি অবস্থিত, যার ভর আনুমানিক ৪০.৭ বিলিয়ন  সৌর ভর।

## পর্যবেক্ষণমূলক ইতিহাস
যেহেতু আপাত-নক্ষত্র ১৯৬৩ সাল পর্যন্ত স্বীকৃত ছিল না, এর প্রকৃতি অজানা ছিল যখন এটি প্রথম ১৯৫৭ সালে আকাশগঙ্গা থেকে দূরে অবস্থিত নীল তারার(প্রধানত শ্বেত বামন) একটি জরিপে দেখা গিয়েছিল। মেক্সিকোর টোনান্টজিন্টলা মানমন্দিরে ০.৭ মিটার শ্মিড নভোবীক্ষণ যন্ত্র দিয়ে তোলা ফটোগ্রাফিক প্লেটে এটিকে "নিশ্চিতভাবে বেগুনি" বলে মনে হয়েছিল এবং টোনান্টজিন্টলা ক্যাটালগে ৬১৮ নাম্বার হিসেবে তালিকাভুক্ত করা হয়েছিল।

১৯৭০ সালে বোলোনার একটি রেডিও জরিপে টিঅএন ৬১৮ থেকে রেডিও নির্গমন আবিষ্কার করা হয়, যা নির্দেশ করে যে এটি একটি আপাত-নক্ষত্র। মারি-হেলেন উলরিচ এরপর ম্যাকডোনাল্ড অবজারভেটরিতে টিওএন ৬১৮ এর আলোকিক বর্ণালী পর্যবেক্ষণ করেন যা একটি আপাত-নক্ষত্রের সাধারণ নির্গমন রেখা প্রদর্শন করে। রেখার রেডশিফট থেকে উলরিচ ধারণা করেন যে টিওএন ৬১৮ অনেক দূরে ছিল, এবং এটাই জানা সবচেয়ে উজ্জ্বল আপাত-নক্ষত্রগুলোর মধ্যে অন্যতম।

## অতিবৃহৎ কৃষ্ণগহ্বর
একটি আপাত-নক্ষত্র হিসেবে, টিওএন ৬১৮ একটি ছায়াপথের কেন্দ্রে একটি অতিবৃহৎ কৃষ্ণগহ্বরের চারপাশে ঘূর্ণায়মান তীব্র গরম গ্যাসের একটি ডিস্ক বলে মনে করা হয়। আপাত-নক্ষত্র থেকে উৎপন্ন আলো ১০.৪ বিলিয়ন বছর পুরনো বলে অনুমান করা হয়। পার্শ্ববর্তী ছায়াপথ পৃথিবী থেকে দৃশ্যমান নয়, কারণ আপাত-নক্ষত্র নিজেই এটিকে ছাড়িয়ে যায়। -৩০.৭ মাত্রার একটি চরম মাত্রার মাধ্যমে, এটি ৪×১০৪০ ওয়াটের উজ্জ্বলতায় দীপ্তিমান, অথবা ১৪০ ট্রিলিয়ন সূর্যের সমান উজ্জ্বল, যা এটিকে জানা মহাবিশ্বের অন্যতম উজ্জ্বল বস্তু তে পরিণত করে।

ব্রড-লাইন অঞ্চলের আকার আপাত-নক্ষত্র বিকিরণের উজ্জ্বলতা থেকে নির্ণয় করা যেতে পারে। এই অঞ্চলের আকার এবং এটি যে গতি কে প্রদক্ষিণ করছে তা থেকে মহাকর্ষের সূত্র থেকে জানা যায় যে টিওএন ৬১৮-এ কৃষ্ণগহ্বরের ভর ৬৬ বিলিয়ন সৌরভরের সমান। এই উচ্চ ভরের সঙ্গে, টিওএন ৬১৮ অতিবৃহৎ কৃষ্ণগহ্বরের নতুন শ্রেণিবিভাগের মধ্যে পড়ে। এই ভরের কৃষ্ণগহ্বরের শোয়ার্জশিল্ড ব্যাসার্ধ ১,৩০০ AU(প্রায় ৩৯০ বিলিয়ন কিলোমিটার ব্যাস, নেপচুনের কক্ষপথের আকারের ৪০ গুণ বেশি)।

## তথ্যসূত্র

বিষয়শ্রেণী:মহাকাশ বিজ্ঞান
বিষয়শ্রেণী:আপাত-নক্ষত্র
বিষয়শ্রেণী:১৯৫৭-এ আবিষ্কৃত জ্যোতির্বিজ্ঞানের বস্তু
বিষয়শ্রেণী:ক্যানেস ভেনাটিসি
বিষয়শ্রেণী:অতিভারী কৃষ্ণগহ্বর
বিষয়শ্রেণী:লাইমান-আলফা ব্লবস
মুহাম্মাদ ইকবাল হোছাইন

**মুহাম্মাদ ইকবাল হোছাইন** বাংলাদেশী একজন লেখক কলামিস্ট, তুলনামূলক ধর্ম বিশ্লেষক ও পুস্তক প্রণেতা ও আন্ত-ধর্ম সম্পর্কীয় বক্তা। যিনি গণমাধ্যমে আন্তর্জাতিক বিষয়াবলী ও ইসলামী দর্শন নিয়ে লেখালিখি করে থাকেন। যিনি উপমহাদেশে ইসলামের প্রসার ও ইতিহাস সংক্রান্ত *দক্ষিণপূর্ব এশিয়ায় শান্তি, নিরাপত্তা ও ইসলাম*  বই লিখে জনপ্রিয়তা পেয়েছেন।

## পরিচতি ও শিক্ষাজীবন
মুহাম্মাদ ইকবাল হোছাইন ১৯৭৪ সালের ২ ফেব্রুয়ারি মনোহরদি উপজেলার ধারাবান্দা গ্রামে জন্মগ্রহণ করেন। তার পিতার নাম মহিউদ্দিন আহমেদ। ইকবাল হোছাইন কুষ্টিয়ার ইসলামী বিশ্ববিদ্যালয়, বাংলাদেশ  থেকে ধর্মতত্ত্ব  বিষয়ে থেকে অনার্স ও মাস্টার্স সম্পন্ন করেন। তিনি একই বিশ্ববিদ্যালয় থেকে এমফিল ও পিএইচডি সম্পন্ন করেন। এরপর ২০০৭ সালে লন্ডন বিশ্ববিদ্যলয় থেকে ধর্মতত্ত্বের উপর উচ্চতর ডিগ্রী ও পূর্ব লন্ডন বিশ্ববিদ্যালয় থেকে পিজিসি সম্পন্ন করেন।

## কর্মজীবন
২০০৭ সালে তিনি রয়েল কলেজ অব লন্ডনে খন্ডকালীন শিক্ষকতা করেন। ২০১৩ থেকে ব্যাংককের ইন্টারন্যাশনাল ইনস্টিটিউট অব পিচ স্টাডিজের প্রশিক্ষক হিসেবে কাজ করছেন। ২০১৩ সালে তিনি কুষ্টিয়ার ইসলামী বিশ্ববিদ্যালয়, বাংলাদেশ এর  শিক্ষক সমিতির নির্বাচিত সাধারণ সম্পাদক হিসেবে দায়িত্ব পালন করেন। তিনি বাংলা একাডেমির একজন সদস্য।

## বইসমূহ
মুহাম্মাদ ইকবাল হোছাইন বহু বই লিখেছেন, তারমধ্যে জনপ্রিয় কিছু বইয়ের তালিকা

* *দক্ষিণপূর্ব এশিয়ায় শান্তি, নিরাপত্তা ও ইসলাম  [আইএসবিএন নাম্বারঃ ৯৭৮-৯৮৪-৩৪-২৯৯০-২]*
* *সাংবাকিকতায় বঙ্গীয় উলামা মাশায়েখ  [আইএসবিএন নাম্বারঃ ৯৭৮-৯৮৪-০৬-১৫৯৯-৮]*
* *ধর্মতত্ত্ব  [আইএসবিএন নাম্বারঃ ৯৭৮-৯৮৪-৩৪-৮০৫৭-৬]*
* *খাজা আব্দুল মজিদ শাহ রচনাবলী [আইএসবিএন নাম্বারঃ ৯৭৮-৯৮৪-০৬-০৪৮৪-৮]*
* *খাজা আব্দুল মজিদ শাহ জীবন ও কর্ম  [আইএসবিএন নাম্বারঃ ৯৭৮-৯৮৪-০৬-০৫৯৯-২]*

## গবেষণাপত্র

* *ইন্টারফেইথ ইন ইসলাম এন্ড মুসলিম ওয়ার্ল্ড (ইসলাম ও মুসলিম বিশ্বে আন্তঃ বিশ্বাস) - [প্রকাশক- ইন্টারফেইথ সেন্টার ইউএসএ]*

## তথ্যসূত্র

বিষয়শ্রেণী:১৯৭৪-এ জন্ম
বিষয়শ্রেণী:বাংলাদেশী শিক্ষাবিদ
বিষয়শ্রেণী:ইসলামী বিশ্ববিদ্যালয়, বাংলাদেশের শিক্ষক
করটিয়া কালী মন্দির

**করটিয়া কালী মন্দির** টাঙ্গাইল জেলায় নাগপুর উপজেলার হিন্দু মন্দির সমূহের মধ্যে অন্যতম। এটি **করটিয়া কালীবাড়ি** নামেও পরিচিত। এটি প্রায় এক শত বছরেরও বেশি পুরাতন মন্দির।

## অবস্থান

এটি নাগপুর উপজেলার মোকনা ইউনিয়নের করটিয়া গ্রামে অবস্থিত।

## স্থাপনা সূমহ

করটিয়া কালী মন্দির এ বর্তমানে কালী মূর্তি ছাড়াও আরো বেশ কয়েকটি মূর্তি রয়েছে। তাদের মধ্যে অন্যতম হলো, দুর্গা মন্দির, লোকনাথ মন্দির।

## অনুষ্ঠানমালা

করটিয়া কালী মন্দির এর মূল পূজা হলো কালী পূজা। তাছাড়া এখানে দুর্গা পূজা, সরস্বতী পূজা, বাৎসরিক অনুষ্ঠান সহ নানা ধরনের ধর্মীয় উৎসব এখানে হয়ে থাকে।

## তথ্যসূত্র


বিষয়শ্রেণী:কালী মন্দির
বিষয়শ্রেণী:দুর্গা মন্দির
বিষয়শ্রেণী:সরস্বতী মন্দির
বিষয়শ্রেণী:২০শ শতাব্দীর হিন্দু মন্দির
বিষয়শ্রেণী:টাঙ্গাইল জেলার হিন্দু মন্দির
লুইগি গ্যালভানি

**লুইগি গ্যালভানি**  (৯ সেপ্টেম্বর ১৭৩৭ – ৪ ডিসেম্বর ১৭৯৮) ছিলেন একজন ইতালীয় চিকিৎসক, পদার্থবিজ্ঞানী, জীববিজ্ঞানী এবং দার্শনিক, যিনি প্রাণী বিদ্যুৎ আবিষ্কার করেন। তিনি বায়োইলেক্ট্রোম্যাগনেটিকের অগ্রদূত হিসেবে স্বীকৃতি লাভ করেন। ১৭৭৮ সালে, তিনি এবং তার স্ত্রী লুসিয়া আবিষ্কার করেন যে মৃত ব্যাঙের পায়ের পেশী একটি বিদ্যুৎ প্রাপ্ত হয় যখন সেটিকে একটি স্ফুলিঙ্গ দ্বারা আঘাত করা হয়।  এটি ছিল জৈব বিদ্যুৎ গবেষণার প্রথম পদক্ষেপগুলোর একটি, একটি ক্ষেত্র যেখানে স্নায়ু এবং পেশীর মত টিস্যু থেকে বৈদ্যুতিক প্যাটার্ন এবং সংকেত নিয়ে আলোচনা করা হয়।

## প্রথম জীবন
লুইগি গ্যালভানি পোপ রাজ্যের অংশ বলোগনায় ডোমেনিকো এবং বারবারা ক্যাটারাইনা ফোশি এর পরিবারে জন্মগ্রহণ করেন। ডোমেনিকো একজন স্বর্ণকার ছিলেন, এবং বারবারা ছিলেন তার চতুর্থ স্ত্রী। তার পরিবার অভিজাত ছিল না, কিন্তু এতটুকু সামর্থ্য ছিল যে তারা তাদের অন্তত একজন ছেলেকে বিশ্ববিদ্যালয়ে পড়ার জন্য পাঠাতে পারত। প্রথমে গ‍্যালভানি চার্চে কাজ করতে চেয়েছিলেন, তাই তিনি ১৫ বছর বয়সে ওরাতোরিও দেই পাদ্রি ফিলিপ্পিনি নামে একটি ধর্মীয় প্রতিষ্ঠানে যোগ দেন। তিনি ধর্মীয় শপথ নেওয়ার পরিকল্পনা করেছিলেন, কিন্তু তার পিতামাতা তাকে তা না করতে রাজি করান। ১৭৫৫ সাল গ্যালভানি বলোগনা বিশ্ববিদ্যালয়ের কলা অনুষদে ভর্তি হন। গ্যালভানি মেডিসিন কোর্সে অংশগ্রহণ করেন, যা চার বছর স্থায়ী হয়।

ঔষধবিদ্যার পাশাপাশি গ্যালভানি আরেকটি বিদ্যা রপ্ত করেছিলেন তা হল অস্ত্রোপচার।
## ভোল্টা বনাম গ্যালভানি
পাভিয়া বিশ্ববিদ্যালয়ের পরীক্ষামূলক পদার্থবিজ্ঞানের অধ্যাপক ভোল্টা ঐ সকল প্রথম বিজ্ঞানীদের মধ্যে ছিলেন যারা গ্যালভানির পরীক্ষাগুলোকে নিরীক্ষা করেছিলেন। প্রথমে তিনি পশুবিদ্যুৎ নিয়ে কাজ করেন।

ভোল্টার গবেষণা শীঘ্রই একটি ব্যাটারি আবিষ্কার এর পথ সুগম করে। গ্যালভানি বিশ্বাস করতেন যে পশু থেকে উৎপাদিত বিদ্যুৎ পশুর পেলভিস পেশী থেকে আসে। কিন্তু ভোল্টা এর বিরোধিতা করেন।

বোলোনায় গালভানির বাড়িটি সংরক্ষিত এবং কেন্দ্র থেকে দেখা যায়।

**গালভানির স্মৃতিস্তম্ভ** এটি হলো একটি বড় মার্বেল পাথরের মূর্তি। যাতে তার বিখ্যাত ব্যাঙের পরীক্ষা পর্যবেক্ষণ অবস্থার অবয়ব ফুঁটে উঠেছে।

লিসিও জিন্নাসিও লুইগি গালভানি। ১৮৬০ সালের এই বিখ্যাত মাধ্যমিক বিদ্যালয়টির নাম করণ করা হয় লুইগি গালভানির নামানুসারে।

উইলিয়াম ফক্সের মতে- গালভানি ছিলেন, "স্বভাবতই সাহসী"। জঁ-লুই-মার্ক আলিবার্ট গালভানি সম্পর্কে বলেন যে তিনি কখনোই তার পাঠ শেষ করতেন না "তার শ্রবণকারীদের উপদেশ না দিয়ে এবং তাদের সেই শাশ্বত প্রভিডেন্সের ধারণায় ফিরিয়ে নিয়ে যান, যা অনেক বৈচিত্র্যময় প্রাণীর জীবনের বিকাশ, সংরক্ষণ।

## মৃত্যু
গ্যালভানি তার জীবনের শেষ পর্যন্ত সক্রিয়ভাবে প্রাণীবিদ্যুৎ নিয়ে পরীক্ষা চালান। ১৭৯৭ সালে ফরাসিরা উত্তর ইতালি দখল করার পর প্রতিটি বিশ্ববিদ্যালয়ের অধ্যাপক নতুন কর্তৃপক্ষের প্রতি আনুগত্য প্রকাশ করতঃ একটি শপথ করতে হতো। কিন্তু গ্যালভানি এ ব্যাপারে দ্বিমত পোষণ করেন, তিনি তার অন্যান্য সহকর্মীদের মতো আনুগত্যের শপথ নিতে অস্বীকৃতি জানান। এর ফলে নতুন কর্তৃপক্ষ তাকে সকল একাডেমিক এবং সরকারী পদ থেকে বঞ্চিত করে, যার ফলে তিনি সকল ধরনের আর্থিক সহায়তা থেকেও বঞ্চিত হন। গ্যালভানি ৪ মার্চ, ১৭৯৮ সালে তার ভাইয়ের বাড়িতে,বিষণ্ণতা এবং দারিদ্র্য এর মাঝে, তার মা এবং বাবার উপস্থিতিতে মারা যান। 

## তথ্যসূত্র

বিষয়শ্রেণী:১৭৩৭-এ জন্ম
বিষয়শ্রেণী:১৭৯৮-এ মৃত্যু
বিষয়শ্রেণী:তড়িৎকোষ উদ্ভাবক
বিষয়শ্রেণী:স্নায়ুবিজ্ঞানের ইতিহাস
বিষয়শ্রেণী:বোলোনিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইতালীয় রোমান ক্যাথলিক
ডেভিড ও. রাসেল

**ডেভিড ওয়েন রাসেল** (জন্ম ২০ আগস্ট ১৯৫৮) একজন মার্কিন চলচ্চিত্র পরিচালক, চিত্রনাট্যকার ও প্রযোজক। তার শুরুর দিকের পরিচালিত চলচ্চিত্রসমূহ হল *স্প্যাঙ্কিং দ্য মাঙ্কি* (১৯৯৪), *ফ্লার্টিং উইথ ডিজ্যাস্টার* (১৯৯৬), *থ্রি কিংস* (১৯৯৯), ও *আই হার্ট হাকাবিজ* (২০০৪)।

২০১০-এর দশকে রাসেলের পরিচালিত *[[দ্য ফাইটার]]* (২০১০), প্রণয়ধর্মী হাস্যরসাত্মক নাট্য *[[সিলভার লাইনিংস প্লেবুক]]* (২০১২) ও হাস্যরসাত্মক নাট্য অপরাধধর্মী *[[আমেরিকান হাসল]]* (২০১৩) চলচ্চিত্র তিনটি ব্যবসাসফল ও সমালোচকদের কাছে প্রশংসিত হয়, এবং এই তিনটি কাজের জন্য তিনটি শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন। এছাড়া তিনি *সিলভার লাইনিংস প্লেবুক* চলচ্চিত্রের জন্য শ্রেষ্ঠ উপযোগকৃত চিত্রনাট্য বিভাগে ও *আমেরিকান হাসল* চলচ্চিত্রের জন্য শ্রেষ্ঠ মৌলিক চিত্রনাট্য বিভাগে একাডেমি পুরস্কারের মনোনয়ন লাভ করেন। ২০১৫ সালে তিনি অর্ধ-জীবনীনির্ভর হাস্যরসাত্মক নাট্যধর্মী *[[জয় (২০১৫-এর চলচ্চিত্র)|জয়]]* চলচ্চিত্রের জন্য তার সপ্তম গোল্ডেন গ্লোব পুরস্কারের মনোনয়ন লাভ করেন।

## প্রারম্ভিক জীবন
রাসেল ১৯৫৮ সালের ২০শে আগস্ট নিউ ইয়র্ক সিটির ম্যানহাটনে জন্মগ্রহণ করেন। তার মাতা মারিয়া (বিবাহপূর্ব মুৎসিও) এবং পিতা বের্নার্ড (মার্কভ্‌স্কি) রাসেল। তার পিতামাতা সিমন অ্যান্ড শুস্টারে কাজ করতেন। তার পিতা এই কোম্পানির বিক্রয়দলের উপ-সভাপতি এবং মাতা সহকারী ছিলেন। তার পিতা রুশ ইহুদি পরিবারে এবং মাতা ইতালীয়-মার্কিন (লুকানীয় বংশোদ্ভূত) পরিবারে জন্মগ্রহণ করেছিলেন। রাসেলের মাতামহ ফ্রাঙ্ক মুৎসিও ক্রাকো এবং মাতামহী ফিলোমেনা ব্রানকাতা ফেররান্দিনায় জন্মগ্রহণ করেছিলেন। তার পিতামহ ম্যানহাটনের আপার ওয়েস্ট সাইডের একজন মুচি ছিলেন, তিনি কনসেনট্রেশন ক্যাম্পে তার অনেক আত্মীয়স্বজনকে হারিয়েছিলেন।

## চলচ্চিত্রের তালিকা
### চলচ্চিত্র

## তথ্যসূত্র

## বহিঃসংযোগ
* 

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:শ্রেষ্ঠ উপযোগকৃত চিত্রনাট্য বিভাগে বাফটা পুরস্কার বিজয়ী
বিষয়শ্রেণী:শ্রেষ্ঠ মৌলিক চিত্রনাট্য বিভাগে বাফটা পুরস্কার বিজয়ী
বিষয়শ্রেণী:স্যাটেলাইট পুরস্কার বিজয়ী
বিষয়শ্রেণী:নিউ ইয়র্ক (অঙ্গরাজ্য)-এর চিত্রনাট্যকার
বিষয়শ্রেণী:অ্যামহার্স্ট কলেজের প্রাক্তন শিক্ষার্থী
বিষয়শ্রেণী:নিউ ইয়র্ক শহরের চলচ্চিত্র পরিচালক
বিষয়শ্রেণী:শ্রেষ্ঠ পরিচালক বিভাগে ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:ম্যানহাটনের লেখক
বিষয়শ্রেণী:চলচ্চিত্র বিতর্ক
বিষয়শ্রেণী:মার্কিন যুক্তরাষ্ট্রে চলচ্চিত্র বিতর্ক
বিষয়শ্রেণী:চলচ্চিত্রে অশ্লীলতা বিতর্ক
বিষয়শ্রেণী:চলচ্চিত্রে যৌন সম্পর্কিত বিতর্ক
এদিসিওঁ গায়িমার

**এদিসিওঁ গায়িমার** () ফ্রান্সের একটি শীর্ষস্থানীয় প্রকাশনা প্রতিষ্ঠান। ১৯১১ সালে প্রকাশক গাস্তোঁ গায়িমার, সাহিত্যিক অঁদ্রে জিদ ও জঁ শ্লুমবের্জে এটি প্রতিষ্ঠা করেন। বর্তমানে (২০২০ সালে) পারিবারিক এই প্রতিষ্ঠানটি পরিচালনায় আছেন গাস্তোঁ-র পৌত্র অঁতোয়ান গায়িমার।

আলবেয়ার কাম্যু, অঁতোয়ান সাঁতেগজ্যুপেরি এবং জেকে রাওলিং (ফরাসি অনুবাদ) এই প্রকাশনীর তিন সর্বাধিক বিক্রীত লেখক। এছাড়া সালমাম রুশদি, রোয়াল্ড ডাল, জর্জ অরওয়েল, পাবলো নেরুদা, জ্যাক কেরুয়াক, জন স্টাইনবেক, মার্সেল প্রুস্তসহ আরও অনেক গুরুত্বপূর্ণ ফরাসিভাষী ও অন্যান্য ভাষাভাষী লেখকদের বইয়ের ফরাসি সংস্করণ গায়িমার প্রকাশ করে থাকে। গায়িমার এ পর্যন্ত ৩৮ জন নোবেল পুরস্কার বিজয়ী সাহিত্যিক এবং ৩৬ জন প্রি গোঁকুর (ফ্রান্সের সবচেয়ে মর্যাদাবাহী সাহিত্য পুরস্কার) বিজয়ী সাহিত্যিকের গ্রন্থ প্রকাশ করেছে। ২০১০ সালে প্রকাশনীটি ২৩ কোটি ইউরো সমমূল্যের বই বিক্রয় করে। এখানে প্রায় ১০০০ কর্মী চাকুরি করেন।

বিষয়শ্রেণী:ফ্রান্সের গ্রন্থ প্রকাশনা প্রতিষ্ঠান
বিষয়শ্রেণী:ফরাসি মার্কা
আথাবাস্কা গিরিপথ

**আথাবাস্কা গিরিপথ** কানাডার রকি পর্বতমালার অন্তর্গত, কানাডার আলবার্টা ও ব্রিটিশ কলাম্বিয়া প্রদেশের সীমানায় অবস্থিত সুউচ্চ পার্বত্য গিরিপথ। পশম বাণিজ্যের সময় আথাবাস্কা নদী তীরে অবস্থিত জেসপার হাউজ ও কলাম্বিয়া নদীতে অবস্থিত নৌকা শিবিরের মধ্যে যোগাযোগের জন্য এই গিরিপথ ব্যবহার হতো। ভৌগোলিক ও ঐতিহাসিকভাবে গুরুত্বপূর্ণ গিরিপথটি *কানাডার জাতীয় ঐতিহাসিক স্থানের* তালিকাভূক্ত।

## ভৌগোলিক অবস্থা
আথাবাস্কা গিরিপথ উচ্চতায় । গিরিপথটি ব্রাউন পর্বত ও ম্যাকগিলিভারেই খাতের মাঝে; ইয়েলোহেড গিরিপথের দক্ষিণে এবং হাওসে গিরিপথের উত্তরে অবস্থিত। এই গিরিপথের চূড়ায় বা সর্বোচ্চ স্থানে *কমিটি'স পাঞ্চ বউল* নামের ক্ষুদ্রাকৃতির হিমবাহ হ্রদ আছে, যেটি আথাবাস্কা নদীর উপনদী ওয়ার্লপুল নদীর মূল পানি প্রবাহ যোগান দেয়। এছাড়াও কলাম্বিয়া নদীর দক্ষিণ দিক দিয়ে প্রবাহিত উপনদী *প্যাসিফিক ক্রিক* এই গিরিপথে নির্গত হয়েছে।

## ঐতিহাসিক গুরুত্ব
ব্রিটিশ অভিযাত্রী ডেভিড থম্পসনের ঐতিহাসিক নথীতে আথাবাস্কা গিরিপথের প্রথম বর্ণনা পাওয়া যায়। ১৮১১সালে থমাস নামক একজন ইরোকয় ব্যক্তি ডেভিডকে এই গিরিপথ দেখিয়েছিলেন। হাডসন বে কোম্পানী এইপথে রুপার্ট'স ল্যান্ড ও কলাম্বিয়া ডিস্ট্রিক্ট-এর মধ্যে 'ইয়র্ক ফ্যাক্টোরি এক্সপ্রেস' নামক পশম বাহী বাণিজ্যিক নৌকার বহর পরিচালনা করতো, সে সময় এই গিরিপথ একটি গুরত্বপূর্ণ কেন্দ্র ছিল। ঐতিহাসিক বাণিজ্যে ব্যবহারের স্বীকৃতি সরূপ গিরিপথটি ১৯৭১ সালে কানাডার জাতীয় ঐতিহাসিক স্থানের তালিকায় যুক্ত করা হয়।

## আরো দেখুন

* আথাবাস্কা হ্রদ
* আথাবাস্কা নদী
* আথাবাস্কা হিমবাহ
* আথাবাস্কা জলপ্রপাত

## তথ্যসূত্র

## বহিঃসংযোগ
* 

বিষয়শ্রেণী:আথাবাস্কা
বিষয়শ্রেণী:কানাডার জাতীয় ঐতিহাসিক স্থান
বিষয়শ্রেণী:কানাডার গিরিপথ
বিষয়শ্রেণী:জেসপার জাতীয় উদ্যান
ভৌত আলোকবিজ্ঞান

[থাম্ব|200x200পিক্সেল|ভৌত আলোকবিজ্ঞান যেমন [অপবর্তন|বিচ্ছুরণের মতো প্রভাবসমূহ ব্যাখ্যা করতে ব্যবহৃত হয়]]
পদার্থবিজ্ঞানের ভাষায়  **ভৌত আলোকবিজ্ঞান,** বা **তরঙ্গ আলোকবিজ্ঞান,** হল আলোকবিজ্ঞানের একটি শাখা । এখানে  তরঙ্গ ব্যতিচার, বিচ্ছুরণ, পোলারাইজেশন, এবং অন্যান্য ঘটনাসমূহ নিয়ে অধ্যয়ন করা হয় যা জ্যামিতিক আলোকবিজ্ঞানে সম্ভব নয়।  এই ব্যবহারটি আলোকীয় যোগাযোগের ক্ষেত্রে কোয়ান্টাম শোরগোল এর  মতো প্রভাবসমূহ অন্তর্ভুক্ত করে না, যা সংহতি তত্ত্বের উপ-শাখায় অধ্যয়ন করা হয়।

## মূলনীতি
ভৌত আলোকবিজ্ঞান , বৈদ্যুতিক প্রকৌশল এবং প্রয়োগকৃত পদার্থবিজ্ঞানে সাধারণত ব্যবহৃত হয় এমন একটি সন্নিবেশের নামেরও অন্তর্ভুক্ত। এই প্রসঙ্গে, এটি জ্যামিতিক আলোকবিজ্ঞানসমূহের  মধ্যে একটি মধ্যবর্তী পদ্ধতি, যা তরঙ্গ প্রভাব এবং সম্পূর্ণ তরঙ্গ তড়িৎচুম্বকত্বকে উপেক্ষা করে, যা একটি সুনির্দিষ্ট তত্ত্ব । "ভৌত" শব্দের  দ্বারা এটিই বোঝানো হয়েছে যে জ্যামিতিক বা রশ্মি আলোকবিজ্ঞানের  তুলনায় এটি অপেক্ষাকৃত  ভৌত  কিন্তু এটি কোনও সঠিক ভৌতিক তত্ত্বও  নয়।  

এই  অনুমানে কোনও পৃষ্ঠের ক্ষেত্র আন্দাজ করার জন্য রশ্মি আলোকবিজ্ঞান ব্যবহার করা হয় এবং তারপরে স্থানটি সংক্রমণিত বা বিক্ষিপ্ত ক্ষেত্র গণনা করার জন্য পৃষ্ঠের উপরে সংহত  করা হয়। এটি উৎপত্তি অনুমানের   সাথে সাদৃশ্যপূর্ণ হয়ে থাকে , যাতে সমস্যার বিবরণটিকে বিচলন হিসাবে বিবেচনা করা সম্ভবপর হয়।

আলোকবিজ্ঞানে, এটি বিচ্ছিন্নতার প্রভাবসমূহ অনুমানের একটি আদর্শ উপায়। রেডিওতে, এই অনুমানটি আলোকীয় প্রভাবসমূহের সাথে সাদৃশ্যযুক্ত কিছু প্রভাব অনুমান করতে ব্যবহৃত হয়। এটি বেশ কয়েকটি ব্যতিচার, বিচ্ছিন্নতা এবং মেরুকরণের প্রভাবসমূহের আদর্শীকরণ করে । তবে মেরুকরণের উপর বিচ্ছিন্নতার নির্ভরতাকে এটি আদর্শীকরণ করে না। যেহেতু এটি একটি উচ্চ-কম্পাঙ্ক অনুমান, তাই প্রায়শই এটি রেডিওর চেয়ে  আলোকবিজ্ঞানে আরও সঠিক বিবেচিত হয়।

আলোকবিজ্ঞানে, এটি সাধারণত সঞ্চারিত বা বিক্ষিপ্ত ক্ষেত্র গণনা করার জন্য লেন্স, আয়না বা  আলোক প্রবেশী ছিদ্রের উপরে রশ্মিক-অনুমানযুক্ত ক্ষেত্রকে  সংযোজন  করে।

রাডার বিক্ষেপণে  এটি সাধারণত এই অর্থ বহন করে যে একটি প্রবাহকে গ্রহণ করা  যেটি একটি স্পর্শক  সমতলে পাওয়া যেতে পারে  এবং যার প্রতিটি বিন্দু প্রবাহের গাঠনিক উপাদানের সাথে সামঞ্জস্যপূর্ণ ।  ছায়াযুক্ত অংশসমূহে প্রাবাহ শূন্য হিসাবে  গ্রহণ করা  হয়। আর এরপরেই আনুমানিক বিক্ষিপ্ত ক্ষেত্রসমূহ এই আনুমানিক প্রবাহের  উপর একটি  সামগ্রিক অংশকে গ্রহণ করার মাধ্যমে  প্রাপ্ত হয়। এটি  বৃহৎ মসৃণ  আকারসমূহের  বস্তুসমূহের জন্য এবং ক্ষতিকারক (কম প্রতিবিম্বিত) পৃষ্ঠগুলির জন্য প্রয়োজনীয়।

রশ্মি-আলোকবিজ্ঞানের ক্ষেত্র বা  প্রবাহ সাধারণত প্রান্তসমূহের কিংবা ছায়ার সীমার নিকটে সঠিক হয় না, যদি না তা  বিচ্ছুরণ এবং প্রলম্বিত তরঙ্গ  গণনার দ্বারা পরিপূরক হয়।

ভৌত আলোকবিজ্ঞানের আদর্শ তত্ত্বের বিক্ষিপ্ত ক্ষেত্রসমূহের মূল্যায়নে কিছু  ত্রুটিও  রয়েছে। যার ফলে নির্দিষ্ট দিক থেকে দূরে  বিদ্যমান নির্ভুলতা হ্রাস পেতে পারে।   ২০০৪  সালে প্রবর্তিত একটি উন্নত তত্ত্বের মাধ্যেম তরঙ্গের বিচ্ছুরণ পরিচালনা  করানো হয় আর এটি থেকেই  তরঙ্গ বিচ্ছিন্নতা জড়িত সমস্যার সঠিক সমাধান পাওয়া যায়।

## আরও দেখুন

* আলোক পদার্থবিজ্ঞান
* তড়িৎচৌম্বকীয় মডেলিং
* আলোকবিজ্ঞানের ইতিহাস
* ঋণাত্মক-সূচক ধাতব পদার্থ

## তথ্যসূত্র

*  
*
*
*


## বহিঃসংযোগ

* 

বিষয়শ্রেণী:তড়িৎ প্রকৌশল
বিষয়শ্রেণী:আলোকবিজ্ঞান
বিষয়শ্রেণী:ভৌত আলোকবিজ্ঞান
বিষয়শ্রেণী:ক্রিস্টিয়ান হাইগেনস
সাইবার হান্টার

**সাইবার হান্টার** হলো ২০১৯ সালের চাইনিজ সাই-ফাই ব্যাটল রয়্যাল ভিডিও গেম মোবাইল এবং পিসি প্ল্যাটফর্মগুলির জন্য যা নেটইয়েজ দ্বারা বিকাশিত এবং বিতরণ করা। এটি ২৬ এপ্রিল ২০১৯ এ প্রকাশিত হয়েছিল।

## মুক্তি
গেমটি মে ২০১৮ সালে নেটইয়েজ দ্বারা *প্রজেক্ট:ব্যাটল* হিসাবে ঘোষণা করা হয়েছিল এবং প্রাথমিকভাবে অক্টোবর ২০১৮ এ অ্যান্ড্রয়েড এবং আইওএস মোবাইল প্ল্যাটফর্মগুলিতে বেটা হিসাবে প্রকাশিত হয়েছিল এবং ২৬ এপ্রিল ২০১৯ এ বিশ্বব্যাপী প্রকাশিত হয়েছিল।

## গেমপ্লে
গেমপ্লেটি ভবিষ্যত থিম সহ ঐতিহ্যবাহী ব্যাটল রয়্যাল ফর্ম্যাট এবং খেলোয়াড়দের মতো কিছু স্বতন্ত্র উপাদান (গেমে ওয়ান্ডারার হিসাবে পরিচিত) জেট-জ্বালানী হোভারবোর্ডে ফেলে দেওয়া হয় যা অবতরণে সহায়তা করে, মাইক্রোওয়েভ বন্দুক, অস্ত্রযুক্ত যানবাহন, উল্লম্ব মতো অভিনব অস্ত্র আরোহণ, পার্কার, বায়ু দিয়ে গ্লাইডিং করার জন্য এয়ার রোবট(এআই নামে পরিচিত), প্রতিরক্ষা জন্য বিভিন্ন কাঠামো নির্মাণ, চরিত্রের বিস্তারিত কাস্টমাইজেশন ইত্যাদি রয়েছে।

## সমালোচনা
অ্যাবাকাসনিউজ ডটকমের জোশ ইয়ে সাইবার হান্টারের সৃজনশীলতা এবং মূল উদ্ভাবনের অভাবের জন্য সমালোচনা করেছেন এবং একে অন্য পাবজি মোবাইল ক্লোন বলে অভিহিত করেছেন। গেমটি আরও কয়েকটি গেম যেমন: লিজেন্ড অফ জেলদা: ব্রেথ অব দ্য ওয়াইল্ডের কাছ থেকে আরোহণ, গ্লাইডিং এবং যুদ্ধক্ষেত্রের নকশার মতো অনেকগুলি মেশিনিকে ধার নিয়েছে। ড্রয়েড গেমার্স ডটকমের অ্যাশ মেহিউ খেলোয়াড়দের তাদের নিজস্ব খেলার শৈলী তৈরি করতে দেওয়ার মতো ব্যাটল রয়্যাল ঘরানার আসল উদ্ভাবনের জন্য গেমটির প্রশংসা করেন। যদিও মুভমেন্ট মেকানিকস দ্য লিজেন্ড অফ জেলডা: ব্রেথ অব দ্য ওয়াইল্ডের কাছ থেকে ধার নিয়েছে, যুদ্ধে আটকে যাওয়ার সময় খেলোয়াড়দের নিষ্পত্তি করার জন্য অনেক কৌশলগত বিকল্প রয়েছে।

## তথ্যসূত্র


## বহিঃলিঙ্ক

* অফিশিয়াল ওয়েবসাইট 

বিষয়শ্রেণী:অ্যান্ড্রয়েড (অপারেটিং সিস্টেম) গেম
বিষয়শ্রেণী:২০১৯-এর ভিডিও গেম
বিষয়শ্রেণী:আইওএস গেম
বিষয়শ্রেণী:উইন্ডোজ গেম
বিষয়শ্রেণী:ভারতে ইন্টারনেট বিবাচন
কোশির সমীকরণ

থাম্ব|ক্রাউন কাঁচের ক্ষেত্রে, প্রতিসরণাঙ্ক বনাম তরঙ্গ দৈর্ঘ্য। লাল ক্রসগুলো পরিমাপকৃত মান দেখায়। দৃশ্যমান অঞ্চলের ওপর (লাল ছায়াযুক্ত অঞ্চল), কোশির সমীকরণ, পরিমাপকৃত প্রতিসরণাঙ্ক ও সেলমিয়ার সূত্রকে (সবুজ রেখা) মেনে চলে। অতিবেগুনী ও অবলোহিত অঞ্চলে এর বিচ্যুতি ঘটে। |300x300পিক্সেল
আলোকবিজ্ঞানে **কৌচির সমীকরণ,** কোনো নির্দিষ্ট স্বচ্ছ পদার্থের প্রতিসরণাঙ্ক ও তরঙ্গ দৈর্ঘ্যের মধ্যে গবেষণামূলক (এম্পিরিকাল) সম্পর্ক প্রকাশ করে। ওগুস্তাঁ লুই কোশির নাম অনুযায়ী এটির নামকরণ হয়েছে, যিনি ১৮৩৬ সালে এটি সংজ্ঞায়িত করেন।

## সমীকরণ
কোশির সমীকরণের সবচেয়ে সাধারণ রূপ হলো:

:n(\lambda) = A + \frac {B}{\lambda^2} + \frac{C}{\lambda^4} + \cdots

যেখানে, *n* হলো প্রতিসরণাঙ্ক, λ হলো তরঙ্গ দৈর্ঘ্য, *A*, *B*, *C*, ইত্যাদি হলো সহগ যা কোনো পদার্থের জন্য জানা তরঙ্গ দৈর্ঘ্যে পরিমাপকৃত প্রতিসরণাঙ্কের মান বসিয়ে নির্ণয় করা যায়। সহগগুলোকে সাধারণত মাইক্রোমিটার এককে শূন্যস্থানের তরঙ্গদৈর্ঘ্য হিসেবে উদ্ধৃত করা হয়।

সমীকরণটির দুই পদবিশিষ্ট আকার ব্যবহার করাই সুবিধাজনক:

:n(\lambda) = A + \frac{B}{\lambda^2}

যেখানে *A* এবং *B* সহগ নির্দিষ্টভাবে এই সমীকরণের জন্য নির্ণীত হয়।

## সহগ
সাধারণ আলোক পদার্থের জন্য সহগগুলোর মান নিম্নরূপ:

## বৈধতা
কোশি যে আলো-পদার্থ মিথষ্ক্রিয়া তত্ত্বের ওপর ভিত্তি করে তার সমীকরণ তৈরী করেছিলেন, তা পরবর্তীতে ভুল প্রমাণিত হয়েছিলো। নির্দিষ্টভাবে, এটি দৃশ্যমান তরঙ্গ দৈর্ঘ্যে সাধারণ বিকিরণের ক্ষেত্রে প্রযোজ্য। অবলোহিত বিকিরণের ক্ষেত্রে, সমীকরণটি ত্রুটিপূর্ণ হয়ে যায় এবং ব্যতিক্রমী বিকিরণের ক্ষেত্রেও এটি প্রযোজ্য নয়। তবুও, এর গাণিতিক সরলতা কিছু প্রয়োগের জন্য একে উপযোগী করে।
সেলমিয়ার এর সূত্র কোশির কাজের পরবর্তী সম্প্রসারণ যা তরঙ্গ দৈর্ঘ্যের ব্যতিক্রমী অঞ্চলের বিকিরণ নিয়ে কাজ করে, এছাড়া অতিবেগুনী, দৃশ্যমান ও  অবলোহিত বর্ণালির ক্ষেত্রে আরো নিখুঁতভাবে প্রতিসরণাঙ্কের মান বর্ণনা করে।

## তথ্যসূত্র

*D. Y. Smith, Mitio Inokuti, William Karstens, *A generalized Cauchy dispersion formula and the refractivity of elemental semiconductors*, DOI=10.1088/0953-8984/13/17/309
*F.A. Jenkins and H.E. White, *Fundamentals of Optics*, 4th ed., McGraw-Hill, Inc. (১৯৮১)।

## আরও দেখুন

*সেলমিয়ার সূত্র
*অতিবেগুনী আলো
*অবলোহিত বিকিরণ
*প্রতিসরণাঙ্ক

বিষয়শ্রেণী:আলোকবিজ্ঞান
বিষয়শ্রেণী:সমীকরণ
স্পষ্ট দর্শনের ন্যূনতম দূরত্ব

frame|ডান|একটি উত্তল লেন্স, একটি অবতল লেন্স, একটি উত্তল দর্পন এবং একটি অবতল দর্পনের ফোকাস বিন্দু '''F''' এবং ফোকাস দূরত্ব ''f''
আলোকমিতিতে, **স্পষ্ট দর্শনের ন্যূনতম দূরত্ব** () বা **প্রমাণ দর্শনের ন্যূনতম দূরত্ব** () হলো স্বাভাবিক দৃষ্টিশক্তিসম্পন্ন (২০/২০ দৃষ্টি) ব্যক্তি ন্যূনতম যে দূরত্বে কোনো বস্তু স্বাভাবিকভাবে দেখতে সক্ষম। অন্য কথায় স্পষ্ট দর্শনের ন্যূনতম দূরত্ব হলো একটি স্বাভাবিক দৃশ্যমান বস্তু এবং খালি মানব চক্ষুর মধ্যকার ন্যূনতম দূরত্ব।

খালি চোখের লেন্সে মিলিমিটারে ফোকাস দূরত্ব *f* হলে বিবর্ধন ক্ষমতা:

:{M} = \frac{250}{f}।

## আরও দেখুন
* আলোকবিজ্ঞান

বিষয়শ্রেণী:আলোকবিজ্ঞান
নন্দকিশোর বল

**নন্দকিশোর বল**(২২ ডিসেম্বর ১৮৭৫ - ১ জুলাই ১৯২৮) ওড়িয়া কবিতায় প্রাথমিক আধুনিকতার যুগের একজন কবি ছিলেন।  তিনি ওড়িশার কটক জেলার কুসুপুর গ্রামে জন্মগ্রহণ করেছিলেন।  প্রাথমিকভাবে তাঁর নাম রসানন্দ জেনা। পরে তার কাকিমা তাঁকে দত্তক নেন ও নাম দেন নন্দকিশোর বল। তিনি তাঁর কবিতাগুলিতে গ্রামীণ ওড়িশার সৌন্দর্যের অভূতপূর্ব বর্ণনা ও কোমল গানরচনার জন্যে "পল্লী কবি" (গ্রামীণ জীবনের কবি) নামে খ্যাত।

পল্লিকবি নন্দ কিশোর বল গ্রামীণ দৃশ্যের কবি ছিলেন, গ্রামেরর সরলতা, কুসংস্কার এবং উৎসবগুলি চিত্রিত করেছিলেন। বাচ্চাদের নান বায়া গীতার কাছে তাঁর জনপ্রিয় লিরিক্স সংগীতের সঙ্গীতায়িত করা হয়।  তিনি বেশ কয়েকটি কবিতা লিখেছিলেন যা তাঁর দৃঢ় আধ্যাত্মিক প্রবণতা এবং সামাজিক সমস্যাগুলির তীব্র সচেতনতার প্রকাশ করে।  তাঁর রচনাসংগ্রহগুলির মধ্যে রয়েছে, নির্ঝরিনী (দ্য ধারা), পল্লী চিত্র (পল্লীর চিত্র), বসন্ত-কোকিলা, তরঙ্গিনী, চারুচিত্রা, নির্মাল্য, প্রভাত সঙ্গীত, সন্ধ্যা সঙ্গীত, কৃষ্ণ কুমারী এবং সর্বমিতা।

নন্দ কিশোর প্রায় একশো সনেট লিখেছিলেন যা তাঁর সংগ্রহে ছড়িয়ে ছিটিয়ে রয়েছে।  তার সনেটস প্রকৃতি এবং ব্যক্তিগত দুঃখ উভয়েরই মোকাবেলা করে এবং উচ্চ কাব্যিক সংবেদনশীলতা প্রকাশ করে।  এই সনেটগুলি তাদের সংযত চিন্তাভাবনা এবং দক্ষতার জন্য খ্যাত ।

নন্দকিশোর রচিত কনকলতা ১৯২৫ সালে প্রকাশিত একটি উপন্যাস। এই উপন্যাসটির একটি উল্লেখযোগ্য অংশ ১৯৩১ সালে উত্তাল সাহিত্যে ধারাবাহিক আকারে প্রকাশিত হয়েছিল। উপন্যাসটির প্লটটি গ্রামীণ আভিজাত্য সমাজে যৌতুক ব্যবস্থার কুফলগুলির ইঙ্গিত দেয় এবং শিশু-বিধবাদের দুর্দশা, যাদের দুঃখ-কষ্ট ও জীবন যাপনকে চিত্রিত করে।

## আরো দেখুন
ওড়িয়া সাহিত্য

ওড়িয়া ভাষা

## তথ্যসূত্র


বিষয়শ্রেণী:২০শ শতাব্দীর ভারতীয় কবি
বিষয়শ্রেণী:১৮৭৫-এ জন্ম
বিষয়শ্রেণী:১৯২৮-এ মৃত্যু
বিষয়শ্রেণী:ওড়িয়া ভাষার লেখক
হাওয়ার্ড জর্জি

**হাওয়ার্ড ম্যাসন জর্জি তৃতীয়** (জন্ম: ৬ জানুয়ারি, ১৯৪৭) একজন মার্কিন তাত্ত্বিক পদার্থবিজ্ঞানী,হার্ভার্ড বিশ্ববিদ্যালয়ের এবং হার্ভার্ড কলেজ এর পদার্থবিজ্ঞানের অধ্যাপক।  তিনি হলেন পদার্থবিজ্ঞান বিষয়ের স্নাতক বিভাগের পরিচালক। তিনি তার স্ত্রী অ্যান ব্লেক জর্জি (১৯৯৮ থেকে ২০১৮) এর সাথে
সহ-শিক্ষক এবং তারপর লেভার্ট হাউসের ফ্যাকাল্টি ডিন ছিলেন । তার প্রাথমিক কাজ ছিল গ্র্যান্ড ইউনিফিকেশন এবং গেজ কাপলিং ইউনিফিকেশন এসইউ(৫) ও এসইউ(১০) গ্রূপ।

## শিক্ষা
জর্জি ১৯৬৭ সালে হার্ভার্ড কলেজ থেকে স্নাতক এবং ১৯৭১ সালে ইয়েল বিশ্ববিদ্যালয় থেকে পিএইচডি ডিগ্রি অর্জন করেন।  তিনি ১৯৭৩-৭৬ সাল পর্যন্ত হার্ভার্ড সোসাইটি অফ ফেলোস-এর জুনিয়র ফেলো এবং ১৯৮২-১৯৯৮ সাল পর্যন্ত একজন সিনিয়র ফেলো ছিলেন।

## কর্মজীবন
১৯৭৪ সালের প্রথম দিকে জর্জি (শেলডন গ্লাশো সহ) প্রথম গ্র্যান্ড ইউনিফায়েড থিওরি (জিইউটি), মিনিমাল এসইউ(৫) জর্জি-গ্লাশো মডেল  তৈরি করেন। জর্জি স্বাধীনভাবে (হ্যারাল্ড ফ্রিৎসচ এবং পিটার মিনকোস্কির পাশাপাশি) ১৯৭৪ সালে একটি ন্যূনতম এসও(১০) জিইউটি মডেল তৈরি করেন। 

জর্জি ১৯৮১ সালে সাভাস ডিমোপুলোসের সাথে  একটি এসইউ(৫) এবং জিইউটি মডেল প্রস্তাব করেন। এই কাজটি ছিল সুপারসিমেট্রিক স্ট্যান্ডার্ড মডেল (এসএসএম) এর জন্য একটি ভিত্তিমূলক কাজ।

এরপর থেকে তিনি যৌগিক হিগস মডেল, ভারী কোয়ার্ক কার্যকর তত্ত্ব, মাত্রিক নির্মাণ, ছোট হিগস  এবং অকণা তত্ত্ব সহ পদার্থবিজ্ঞানের বিভিন্ন ক্ষেত্রে কাজ করেছেন।

অকণা পদার্থবিজ্ঞান একটি তত্ত্ব যা কণার দিক থেকে ব্যাখ্যা করা যায় না, কারণ এর উপাদানগুলির মাত্রা অপরিবর্তনশীল। হাওয়ার্ড জর্জি ২০০৭ সালের বসন্তে "অকণা পদার্থবিজ্ঞান" এবং "অকণা পদার্থবিজ্ঞান সম্পর্কে আরেকটি অদ্ভুত বিষয়" পত্রিকায় এই তত্ত্ব প্রস্তাব করেন। 

ভাদিম কুজমিন এর সাথে, জর্জি ২০০৬ সালে আলিখানভ ইনস্টিটিউট ফর থিওরিটিক্যাল অ্যান্ড এক্সপেরিমেন্টাল ফিজিক্স (আইটিইপি) এর পোমেরাঞ্চুক পুরস্কার লাভ করেন।

জর্জি বেশ কয়েকটি বই প্রকাশ করেছেন, যার মধ্যে একটি হল ওয়ার্ল্ড সাইন্টিফিক কর্তৃক প্রকাশিত *লাই অ্যালজেব্রাস ইন পার্টিকেল ফিজিক্স*।

## সম্মাননা
১৯৯৫ সালে তিনি জাতীয় বিজ্ঞান একাডেমিক নির্বাচিত হন এবং সাকুরাই পুরস্কার লাভ করেন; ২০০০ সালে তিনি যোগেশ পতি এবং হেলেন কুইন এর সঙ্গে ডির‍্যাক পদক ভাগাভাগি করেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪৭-এ জন্ম
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:হার্ভার্ড কলেজের প্রাক্তন শিক্ষার্থী
বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:হার্ভার্ড সভ্য
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:২১শ শতাব্দীর মার্কিন পদার্থবিজ্ঞানী